Máleme oli merkittävässä roolissa Kreetan taistelussa vuonna 1941, sillä kylässä sijaitsee pieni brittien hieman ennen sotaa rakentama lentokenttä. Taistelussa saksalaiset laskivat kylään suuren määrän laskuvarjojoukkoja, joista monet surmattiin. Tätä perua Málemessa sijaitsee suuri saksalainen sotilashautausmaa, johon on haudattu paljon vuosina 1941–1945 saarella kuolleita saksalaisia sotilaita.